Hvasser kirke

Hvasser kirke er en liten, hvitmalt trekirke på øya Hvasser i Færder kommune i Vestfold. Kirken ble innviet 26. juni 1903 og kostet 8 588 kroner ferdig med inventar og utstyr. Kirken er siden utvidet med inngangsparti, tårn og annet. Vindfløyen på toppen av tårnet bærer årstallet 1908. Altertavla har motiv fra Jesu oppstandelse og er malt av Lagerta Nilsen etter en altertavle i Drammen, mens de to store maleriene på veggene foran er ved Gebauer Ernø. De opprinnelig trefargede veggpanelene innvendig ble malt i lys gult og grønt ved 100-årsjubileet i 2003. Det henger to kirkeskip i kirkerommet. Referanser Litteratur Hvasser kirke 100 år. ca. 2003. Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 565. ISBN 82-7527-022-7. Eksterne lenker (en) Hvasser kirke – kategori av bilder, video eller lyd på Commons (no) «Hvasser kirke». Kirkesøk. Den norske kirke. (no) «Hvasser kirke». Kulturminnesøk. Riksantikvaren – Direktoratet for kulturminneforvaltning.